stanford-oval/wikipedia huggingface dataset:
אוברן
מִנְהל

המועצה האזורית של אוברן ממוקמת בעיירה שמלייר (Chamalières) ומועסקים בה כ-230 עובדים.
המועצה מורכבת מ-47 נציגים מארבעת מחוזותיו של אוברן השייכים:
12 למחוז אלייה
5 למחוז קנטל
7 למחוז הוט-לואר
23 למחוז פוי-דה-דום
בבחירות האזוריות של שנת 2004 זכתה המפלגה הסוציאליסטית במספר המושבים הרב ביותר, כשהמפלגה האזורית המאוחדת למען חבל אוברן מפגרת אחריה במעט. גם למפלגה הקומוניסטית ולמפלגת הירוקים נציגות במועצה.
במהלך התקופה שקדמה לבחירות הועלתה ההצעה לאחד את החבל עם החבל השכן לימוזן (Limousin), הצעה שזכתה להתנגדות בלימוזן ונראה כי לא תיושם בקרוב.
נכון לינואר 2007 מכהן רנה סושון (René Souchon) מהמפלגה הסוציאליסטית כנשיא החבל.
גאוגרפיה

העיר הראשית בחבל אוברן ובירתו היא קלרמון-פראן (Clermont-Ferrand), ומתגוררים בה כ-400,000 תושבים (כשליש מתושבי החבל).
גאולוגיה

רכס מסיף סנטרל (אנ') משתרע על חלק גדול משטחו של החבל. הרכס, מסיב שנוצר בתקופת הפלאוזואיקון, מכסה כשישית משטחה של צרפת. גילם של הרי-הגעש הצעירים ביותר באזור הוא 8,000 שנה, והם יוצרים את השדה הגעשי שן דה פוי. בצפון החבל, מחוז אלייה, טופוגרפיה הררית פחות המאופיינת בגבעות. הפסגה הגבוהה ביותר באוברן היא זו של ההר פוי דה סנסי (אנ') במסיב מון דור (אנ') וגובהה 1,886 מטר.
הקרקע הגעשית של החבל פורייה ביותר. אוברן מתאפיין בנוף הררי ירוק ובשדות מרעה נרחבים התומכים בענף החקלאות באזור. הקרקע באזור עשירה במינרלים.
כלכלה > תעשייה

אוברן הוא חבל מתועש למדי. 20% מכוח העבודה (כ-110,000 מועסקים) עובד בענף זה, לעומת ממוצע ארצי של 18%.
התעשייה העיקרית בחבל היא תעשיית הצמיגים ובראשה חברת מישלן (Michelin), המובילה העולמית בתחום, וחברת דאנלופ (Dunlop).
בנוסף, מאופיינת התעשייה המקומית במגוון רחב של תעשיות קטנות ומקומיות. הקרקע באוברן היא קרקע עשירה במינרלים, שמקורות רבים שלהם הפכו בעשורים האחרונים ממוסחרים ושייכים כיום לחברות פרטיות, בהן יצרנית המים המינרליים הגדולה וולויק (Volvic). העיר תייר (עיר) (Thiers) נחשבת לאחד ממרכזי הייצור האיכותיים באירופה לסכינים ולכלי מתכת קטנים.
כלכלה > תיירות

התיירות היא תעשייה חשובה באוברן. כ-26 מיליון תיירים מבקרים בחבל מדי שנה ומוציאים סכום כולל של 2.5 עד 2.8 מיליארד אירו, כ-7% מהתמ"ג של החבל. כ-2.5% עד 3% מהתיירות בצרפת מקורה באוברן.
באוברן מעיינות תרמיים רבים המהווים מוקד משיכה תיירותי לאזור. מעיינות לה-בורבול (La Bourboule) התגלו סמוך לשנת 1875 בשרשרת העמקים ונפתחו מיד אחר-כך כמרכז מעיינות מרפא מצליח למבקרים, בל תנועה של 10,000 תיירים בשנה. כיום, עם זאת, מספר המבקרים באתר נמוך בהרבה. גם העיר וישי התפתחה סביב תעשיית המעיינות בסמוך אליהם נבנתה.
שרשרת העמקים מושכת לאזור תיירים רבים בשל הנוף המרהיב הנשקף בסביבתה וממנה. בשנת 1977 הוקם "הפארק הלאומי הרי הגעש של אוברן" ובשנת 2002 נוספה אליו אטרקציה תיירותית בשם "וולקאניה", מעין פארק שעשועים לכל המשפחה הבנוי סביב נושא הרי הגעש.
באוברן כמה אתרי ספורט חורף, ביניהם אתרי סקי ומסלולי סקי למרחקים.
כלכלה > חקלאות

בחקלאות בחבל מועסקים 41,000 עובדים או 8.5% מכח העבודה באזור, כפליים מהממוצע הארצי.
באזורים ההרריים בחבל, החקלאות העיקרית היא חקלאות הרבעה, רובה מיועדת לגידול פרות לחליבה. תעשיית הגבינות באוברן מפותחת מאוד והיא מספקת כרבע (50,000 טון בשנה) מתעשיית גבינות ה-AOC, התקן הצרפתי למקורם הגאוגרפי של מוצרי חקלאות ומזון, של צרפת.
בנוסף, מתאפיינת החקלאות בחבל בגידול עדשים ירוקות, חיטה, תירס, חמניות, סלק מתוק ובגידול בקר לבשר. אוברן מארחת בחודש אוקטובר בכל שנה את ועידת הגידול וההרבעה, היחידה מסוגה באירופה. חברת Limagrain, יצרנית הזרעים הרביעית בגודלה בעולם, יושבת קרוב לבירת החבל, קלרמון-פראן.
דמוגרפיה

אוברן מיושב בדלילות. הגאוגרפיה ההררית של האזור מנעה לאורך ההיסטוריה התפתחות עירונית רחבה ואת השפעותיה. נכון לשנת 1999 חיו באוברן 1,308,800 תושבים בצפיפות של 50 איש לקמ"ר. מאז המאה ה-19 מתאפיין החבל בעזיבה של כפרים ומעבר, בעיקר של בני הדור הצעיר, לשטחים עירוניים. שיעור העירוניים באוכלוסיית החבל הוא 60% ובקלרמון-פראן, כאמור, מתגוררת כשליש מהאוכלוסייה.
תרבות

חבל אוברן המודרני מאגד בתוכו אזורים הטרוגניים מבחינה תרבותית. אוברן ההיסטורי מורכב ממחוזות קנטל ופוי-דה-דום וכמו כן מחלק ממחוז הוט-לואר. באזורים אלו נשמרה עד היום תרבות ששורשיה בתרבות ההיסטורית של החבל. זאת, מבחינת הניב הלשוני המדובר בם, התרבות הקולינרית והמוזיקה. המלחין הצרפתי, ז'וסף קנטלוב, אסף ותיזמר שירי רועים מאוברן ופרסם אותם בשם "שירי אוברן".
המטבח האוברניאי מאופיין בבישול כפרי ופשוט, מבוסס על ירקות וגידולים חקלאיים מהאזור. תעשיית המזון הביולוגי חזקה בחבל ומוצרים חקלאיים רבים המיוצרים בחוות משפחתיות באוברן מיוצאים לאזורים אחרים של צרפת.
בחבל מתגוררים, לצד דוברי צרפתית כשפת-אם, תושבים ששפת אמם היא האוקסיטנית. בעידן בו השפות האזוריות באירופה הולכות ונכחדות, נוכחות הניבים המקומיים באוברן עדיין חזקה. מסקר שנערך בשנת 2006 עולה כי 61% מתושבי החבל מבינים ברמה זו או אחרת את השפה המקומית, בנוסף לצרפתית. 22% מהמשיבים אמרו כי ההבנה שלהם היא ברמה גבוהה מאוד או ברמת שפת-אם.
הערות שוליים

↑  חוק מספר 2015-29 מה-16 בינואר 2015 מאתר החוקים הצרפתי
↑  Pratiques et représentations des langues régionales en Auvergne (ייצוגים של השפות האזוריות בחבל אוברן), מאתר מכון המחקר IFOP, ‏30 ביוני 2006 (בצרפתית), גרסת 20 בדצמבר 2008 אוחזרה מארכיון האינטרנט
| חבלי צרפת |
| --- | --- | --- |
| חבלים בצרפת המטרופוליטנית מ-2016 | או-דה-פראנס • אוברן-רון-אלפ • אוקסיטניה • איל-דה-פראנס • אקיטן החדשה • בורגון-פראנש-קונטה • ברטאן • גראנד אסט • נורמנדי • סאנטר-עמק הלואר • פיי דה לה לואר • פרובאנס-אלפ-קוט ד'אזור • קורסיקה |  |
| חבלים בצרפת המטרופוליטנית עד סוף 2015 | אוברן • איל-דה-פראנס • אלזס • אקיטן • בורגון • ברטאן • לורן • לימוזן • לנגדוק-רוסיון • מידי-פירנה • נור-פה דה קאלה • נורמנדי עילית • נורמנדי תחתית • סאנטר • פיי דה לה לואר • פואטו-שראנט • פיקרדי • פראנש-קונטה • פרובאנס-אלפ-קוט ד'אזור • קורסיקה • רון-אלפ • שמפאן-ארדן |  |
| חבלים מעבר לים | גוואדלופ • גיאנה הצרפתית • מרטיניק • ראוניון • מיוט |  |
| קולקטיבים מעבר לים | פולינזיה הצרפתית • סן-פייר ומיקלון • ואליס ופוטונה • סן ברתלמי • סן מרטן |  |
| טריטוריות מעבר לים | הארצות הדרומיות והאנטארקטיות של צרפת (ארץ אדלי • איי אפארסה • סן פול ואמסטרדם • איי קרגלן • איי קרוזה) |  |
| מעמד מיוחד | קלדוניה החדשה • קליפרטון |  |
| --- | --- |
בקרת זהויות :  MusicBrainz: 8a56b197-23e4-44b5-9bb2-13b39ee2d6ea 
Bleu D'Auvergne, גבינת עובש ייחודית לחבל אוברן
איכרה בלבוש מסורתי של אוברן
איטליה (כתב עת)

| --- | --- |

 תדירות:  שנתון 
 מו"ל:  הוצאת ספרים ע"ש י"ל מאגנס 
 שפה:  עברית 
 מדינה:  ישראל 
 אתר רשמי
 
איטליה הוא כתב עת מדעי לחקר תרבותם וספרותם של יהודי איטליה. רואה אור באוניברסיטה העברית בירושלים מאז תשל"ז 1977.
בכתב העת פורסמו מחקריהם של חוקרים רבים מתחומי מדעי היהדות והתחומים המשיקים להם, ובהם: אפרים חמיאל, רפאל בנימין פוזן, מיכאל ראובני, יונה דוד, מיכאל ריז'יק, דן אלמגור, דניאל לסקר, רוני ויינשטיין, ישראל מ' תא-שמע, אברהם דוד, עפרה תירוש-בקר, אריאל רטהאוז, עזרא פליישר, חנא שמרוק, משה אידל, אביעזר רביצקי, אברהם מלמד, דוד רודרמן, קולט סיראט, וראובן בונפיל.
Tyler Herro

Tyler Herro הוא סינגל שהוקלט על ידי הראפר האמריקאי ג'ק הארלו, מתוך אלבום הבכורה של הארלו, Thats What They All Say. השיר יצא לאור ב-22 באוקטובר 2020, על ידי חברות התקליטים Generation Now ואטלנטיק רקורדס, כסינגל השני מתוך האלבום. השיר משמש כמחווה לשחקן הכדורסל טיילר הירו, והופק על ידי בוי-1דה וסקוט סטורץ' (אנ'), עם הפקה נוספת של ניניו (אנ') וג'האן סוויט.
הרכב ומילים

השיר מהווה הומאז' לחברו של הארלו, שחקן הכדורסל טיילר הירו, כשהוא אומר: "חבר שלי טיילר משחק בסאות' ביץ' / הוא אמר לי הקיץ שהוא הולך 'לתקן את המגשר שלי'". בנוסף, הוא מזכיר שהקים קבוצת חברים חדשה: "הבאתי איתי כנופיה למסיבה / חמישה נערים לבנים, אבל הם לא אן סינק". השיר כולל "גרוב של באס-כבד מיד-טמפו שמבליט את הזרימות הקליטות של הארלו".
וידאו קליפ

הווידאו קליפ של השיר פורסם בסמוך לצאת הסינגל. הקליפ בוים על ידי אייס פרו וצולם בביתו של שחקן הכדורסל לו ויליאמס באטלנטה. בתחילת הקליפ, נראה ילד הדומה לג'ק הארלו יורד מאוטובוס בית הספר ורץ לכיוון ביתו. לאחר מכן, נראה הארלו נהנה מחיי התהילה. הוא יורה בחישוקים עם טיילר הירו, עובר "החלפת ארון בגדים", ונראה גם על מיטה עם שתי ילדות הנלחמות עם כריות. בקליפ הארלו מציג גם את הרכב הראפ שלו "דה הומיז". בקליפ משתתף גם הקומיקאי "דרוסקי".
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 39 |  |
|  אוסטרליה | מצעד הסינגלים האוסטרלי | 68 |  |
|  אירלנד | מצעד הסינגלים האירי | 38 |  |
|  ארצות הברית | בילבורד הוט 100 | 34 |  |
|  ארצות הברית | מצעד שירי ה-R&B\היפ הופ | 11 |  |
|  ארצות הברית | רולינג סטון טופ 100 | 10 |  |
|  יוון | IFPI Greece | 24 |  |
|  ליטא | AGATA | 46 |  |
|  ניו זילנד | המצעד הניו זילנדי הרשמי | 5 |  |
|  פורטוגל | מצעד הסינגלים הפורטוגזי | 89 |  |
|  פלנדריה | אולטראטופ 50 | 36 |  |
|  קנדה | קנדה הוט 100 | 27 |  |
|  שווייץ | המצעד השווייצרי | 82 |  |
הערות שוליים

↑  ג'ק הארלו, ג'האן סוויט, בוי-1דה, סקוט סטורץ', ניניו
↑  בוי-1דה, סקוט סטורץ', ניניו, ג'האן סוויט
↑  Zidel, Alex (22 באוקטובר 2020). "Jack Harlow Releases Fiery New Single "Tyler Herro"". HotNewHipHop (באנגלית). נבדק ב-2020-11-07. {{cite web}}:  (עזרה)תחזוקה - ציטוט: url-status (link)
↑  Mamo, Heran (6 בנובמבר 2020). "Here Are the Lyrics to Jack Harlow's 'Tyler Herro'". Billboard (באנגלית). נבדק ב-2020-11-07. {{cite web}}:  (עזרה)תחזוקה - ציטוט: url-status (link)
↑  Pierre, Alphonse. "Jack Harlow's New Song "Tyler Herro" Is a Failed Bromance Anthem". Pitchfork (באנגלית אמריקאית). נבדק ב-2020-11-07.
1 2 3  Zhang, Charlie (23 באוקטובר 2020). "Jack Harlow Drops Boisterous New Single "Tyler Herro"". Hypebeast. נבדק ב-2020-11-08. {{cite web}}:  (עזרה)תחזוקה - ציטוט: url-status (link)
↑  "Jack Harlow shares video for energetic new single 'Tyler Herro'". NME (באנגלית). 2020-10-25. נבדק ב-2020-11-08.
1 2  "Watch the Video for Jack Harlow's New Single "Tyler Herro"". Complex (באנגלית). נבדק ב-2020-11-08.
| ג'ק הארלו |
| --- | --- | --- |
דיסקוגרפיה
| אלבומי אולפן | Thats What They All Say (2020) • Come Home the Kids Miss You (2022) • Jackman (2023) |  |
| סינגלים | "Whats Poppin" • "Tyler Herro" • "Way Out" • "Already Best Friends" • "Industry Baby" • "SUVs (Black on Black)" • "Nail Tech" • "First Class" |  |
| השתתפות בסינגלים | "Tap In (Remix)" • "Killer (Remix)" • "Body (Remix)" • "Backstage Passes" • "3D" |  |
| --- | --- |
בקרת זהויות :  MusicBrainz release group: 6966c172-eda2-4a6d-8c7c-d517f1d1e17b
The Sweet Escape (שיר)

"The Sweet Escape" (בעברית: הבריחה המתוקה) הוא סינגל של הזמרת האמריקאית גוון סטפאני בשיתוף פעולה עם הזמר האמריקאי אייקון. השיר יצא ב-19 בדצמבר 2006 בהוצאת חברת התקליטים אינטרסקופ רקורדס. השיר מופיע כסינגל השני של אלבום האולפן השני של גוון סטפאני, The Sweet Escape. השיר נכתב על ידי גוון סטפאני, אייקון וג'ורג'יו טינפור, והופק על ידי אייקון וג'ורג'יו טינפור.
נכון לספטמבר 2023, השיר הושמע למעלה מ-190 מיליון פעמים ביוטיוב, ולמעלה מ-515 מיליון פעמים בספוטיפיי.
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  עולמי | בילבורד גלובל 200 | - |  |
|  עולמי | מצעד רצועות הדאנס העולמי | 12 |  |
|  אוסטריה | Ö3 אוסטריה טופ 40‏ | 6 |  |
|  אוסטרליה | מצעד הסינגלים האוסטרלי | 2 |  |
|  אוסטרליה | מצעד השירים האורבניים האוסטרלי | 1 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 14 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 2 |  |
|  ארצות הברית | מצעד השירים העכשוויים למבוגרים | 3 |  |
|  ארצות הברית | מצעד 40 השירים למבוגרים | 2 |  |
|  ארצות הברית | מצעד הפופ הלטיני איירפליי | 36 |  |
|  ארצות הברית | מצעד הפופ איירפליי | 2 |  |
|  ארצות הברית | מצעד 100 שירי הפופ | 1 |  |
|  ארצות הברית | מצעד השירים הקצביים | 28 |  |
|  גרמניה | GfK – טופ 100 | 6 |  |
|  דנמרק | היטליסטן | 7 |  |
|  הולנד | מצעד 40 הסינגלים ההולנדיים | 5 |  |
|  הולנד | מצעד 100 הסינגלים ההולנדיים | 8 |  |
|  הונגריה | Rádiós Top 40 | 3 |  |
|  הונגריה | Dance Top 40 | 20 |  |
|  הממלכה המאוחדת | מצעד הסינגלים הבריטי | 2 |  |
|  הממלכה המאוחדת | מצעדי סינגלי ואלבומי ה-R&B הבריטיים | 1 |  |
|  ולוניה | אולטראטופ 40 | 3 |  |
|  ונצואלה | רקורד ריפורט | 3 |  |
|  חבר המדינות | טופ-היט | 12 |  |
|  יוון | IFPI Greece | 25 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 12 |  |
|  סקוטלנד | מצעד הסינגלים הסקוטי | 4 |  |
|  פינלנד | המצעדים הפיניים הרשמיים | 8 |  |
|  פלנדריה | אולטראטופ 50 | 9 |  |
|  צ'כיה | ČNS IFPI | 9 |  |
|  צרפת | SNEP | 4 |  |
|  קנדה | קנדה הוט 100 | 2 |  |
|  קנדה | מצעד ה-AC איירפליי | 3 |  |
|  קנדה | מצעד 40 שירי ה-CHR איירפליי | 1 |  |
|  קנדה | מצעד האיירפליי העכשווי | 2 |  |
|  רומניה | מצעד השירים הרומני | 3 |  |
|  שוודיה | סוורייטופליסטן | 13 |  |
|  שווייץ | המצעד השווייצרי | 10 |  |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |   ‏‏‏  מצעדי סוף שנה (2007)>  |
| --- | --- | --- | --- |
|  אוסטריה | Ö3 אוסטריה טופ 40‏ | 26 |  |
|  אוסטרליה | מצעד הסינגלים האוסטרלי | 9 |  |
|  אוסטרליה | מצעד השירים האורבניים האוסטרלי | 7 |  |
|  אירופה | אירופה הוט 100 | 9 |  |
|  ארצות הברית | בילבורד הוט 100 | 3 |  |
|  ארצות הברית | מצעד השירים העכשוויים למבוגרים | 6 |  |
|  ארצות הברית | מצעד 40 השירים למבוגרים | 7 |  |
|  ארצות הברית | מצעד 100 שירי הפופ | 2 |  |
|  גרמניה | GfK – טופ 100 | 33 |  |
|  הולנד | מצעד 40 הסינגלים ההולנדיים | 13 |  |
|  הולנד | מצעד 100 הסינגלים ההולנדיים | 34 |  |
|  הונגריה | Rádiós Top 40 | 20 |  |
|  הממלכה המאוחדת | מצעד הסינגלים הבריטי | 13 |  |
|  הממלכה המאוחדת | מצעד השירים האורבניים של מיוזיק ויק | 19 |  |
|  ולוניה | אולטראטופ 40 | 19 |  |
|  חבר המדינות | טופ-היט | 77 |  |
|  ניו זילנד | המצעד הניו זילנדי הרשמי | 8 |  |
|  פלנדריה | אולטראטופ 50 | 51 |  |
|  צרפת | SNEP | 40 |  |
|  רומניה | מצעד השירים הרומני | 26 |  |
|  שוודיה | סוורייטופליסטן | 47 |  |
|  שווייץ | המצעד השווייצרי | 31 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| בלגיה (BEA) | זהב | 25,000 |
| קנדה (Music Canada) | — | 71,000 |
| דנמרק (IFPI Danmark) | זהב | 4,000 |
| גרמניה (BVMI) | פלטינה | 300,000 |
| איטליה (FIMI) | זהב | 25,000 |
| ניו זילנד (RMNZ) | זהב | 5,000 |
| נורווגיה (IFPI Norway) | זהב | 5,000 |
| שוודיה (GLF) | זהב | 10,000 |
| הממלכה המאוחדת (BPI) | פלטינה | 731,000 |
| ארצות הברית (RIAA) | 5× פלטינה | 5,000,000 |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| ארצות הברית | 19 בדצמבר 2006 | להיט רדיו עכשווי | אינטרסקופ רקורדס |  |
| אוסטרליה | 17 בפברואר 2007 | מקסי סינגל, הורדת מוזיקה | יוניברסל מיוזיק גרופ |  |
| ארצות הברית | 20 בפברואר 2007 | הורדה דיגיטלית – Konvict Remix | אינטרסקופ רקורדס |  |
| גרמניה | 23 בפברואר 2007 | תקליטור, מקסי סינגל, הורדת מוזיקה | יוניברסל מיוזיק גרופ |  |
| הממלכה המאוחדת | 26 בפברואר 2007 | תקליטור, הורדת מוזיקה | פולידור רקורדס |  |
| ארצות הברית | 27 בפברואר 2007 | סינגל 12 אינץ' | אינטרסקופ רקורדס |  |
| הממלכה המאוחדת | 12 במרץ 2007 | הורדה דיגיטלית – Konvict Remix | פולידור רקורדס |  |
The Sun's Tirade

The Sun's Tirade הוא אלבום האולפן השני של הראפר האמריקאי אייזיאה רשאד. האלבום יצא לאור ב-2 בספטמבר 2016, והוא הפרויקט השני של רשאד בחברת התקליטים טופ דואוג אנטרטיינמנט, לאחר המיני-אלבום משנת 2014,‏ Cilvia Demo, שזכה לשבחים ממבקרי המוזיקה.
רקע והפקה

האלבום, שהוקלט בתקופה בה חווה רשאד מאבקים עם דיכאון והתמכרות, כולל נימה רפלקטיבית ומודעת עם הפקה שלוקחת השפעה מהיפ הופ, טראפ, טריפ הופ, מוזיקת נשמה וג'אז. האלבום מכיל הופעות אורח של סיר, זקארי, קנדריק לאמאר, דיקון בלוז, קארי פו, סיד דה קיד, ג'יי רוק וסיזה. בהפקת האלבום השתתפו מפיקים שונים, בהם מייק ויל מייד איט, די סנדרס, קאם אובי, ג'יי LBS, האנטידוט וכריס קלור.
הצלחה וביקורת

האלבום זכה לשבחים ביקורתיים מצד מבקרי המוזיקה והופיע ברשימות רבות של האלבומים הטובים ביותר לשנת 2016 מטעם מפרסמים שונים. האלבום הופיע לראשונה במצעד הבילבורד 200 במקום ה-17, ונמכר ב-19,000 עותקים בשבוע הראשון לצאתו. האלבום נתמך על ידי הסינגל הראשי שזכה לשבחי הביקורת, "Free Lunch".
רשימת רצועות

| מס' | שם | משך |
| --- | --- | --- |
| 1. | where u at?  | 0:44 |
| 2. | 4r Da Squaw  | 3:52 |
| 3. | Free Lunch  | 3:12 |
| 4. | Rope // rosegold (בהשתתפות סיר)   | 4:43 |
| 5. | Wat's Wrong (בהשתתפות זקארי וקנדריק לאמאר)   | 5:30 |
| 6. | Park  | 2:53 |
| 7. | Bday (בהשתתפות דיקון בלוז וקארי פו)   | 3:52 |
| 8. | Silkk da Shocka (בהשתתפות סיד)   | 2:46 |
| 9. | Tity and Dolla (בהשתתפות יו אוגוסטין וג'יי רוק)   | 4:58 |
| 10. | Stuck in the Mud (בהשתתפות סיזה)   | 7:03 |
| 11. | A lot  | 3:25 |
| 12. | AA  | 3:30 |
| 13. | Dressed Like Rappers  | 3:26 |
| 14. | Don't Matter  | 2:56 |
| 15. | Brenda  | 4:10 |
| 16. | by george (outro)  | 3:18 |
| 17. | Find a Topic (homies begged)  | 2:46 |
| משך כולל: | משך כולל: | 63:10 |
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |
| --- | --- | --- |
|  ארצות הברית | בילבורד 200 | 17 |
|  ארצות הברית | מצעד אלבומי האינדי | 3 |
|  ארצות הברית | מצעד אלבומי ה-R&B/היפ-הופ | 4 |
|  הולנד | מצעד 100 האלבומים ההולנדיים | 82 |
|  הממלכה המאוחדת | מצעד האלבומים הבריטי | 116 |
|  הממלכה המאוחדת | מצעד אלבומי ה-R&B | 16 |
|  ניו זילנד | המצעד הניו זילנדי הרשמי | 23 |
|  פלנדריה | אולטראטופ 50 | 78 |
|  צרפת | SNEP | 199 |
|  קנדה | מצעד האלבומים הקנדי | 39 |
|  שווייץ | המצעד השווייצרי | 62 |
הערות שוליים

↑  "Isaiah Rashad Taps Kendrick Lamar, Jay Rock for 'The Sun's Tirade'". Rap-Up. 30 באוגוסט 2016. נבדק ב-1 בספטמבר 2016. {{cite web}}:  (עזרה)
↑  http://www.metacritic.com/music/the-suns-tirade/isaiah-rashad
↑  "Hip Hop Album Sales: Travis Scott Earns First #1 Album With "Birds In The Trap Sing McKnight"". HipHopDX. 12 בספטמבר 2016. נבדק ב-13 בספטמבר 2016. {{cite web}}:  (עזרה)
איוואן אקלינד

| --- | --- |

אקלינד (במרכז) בתחילת משחק גמר מונדיאל 1934
 מידע אישי
 לידה:  15 באוקטובר 1905 סטוקהולם, שוודיה 
 פטירה:  23 ביולי 1981 (בגיל 75) סטוקהולם, שוודיה 
 
איוואן אקלינד (בשוודית: Ivan Henning Hjalmer Eklind; ‏15 באוקטובר 1905 – 23 ביולי 1981) היה שופט כדורגל שוודי, וידוע בעיקר כמי ששפט את גמר מונדיאל 1934. באותו משחק היה בן 29 בלבד ובכך היה לשופט הצעיר ביותר לשפוט משחק גמר מונדיאל.
ביוגרפיה > מונדיאל 1934

אקלינד שפט במהלך גביע העולם שנערך באיטליה ב-1934 שלושה משחקים. את משחקו הראשון בניצחון 2–3 של שווייץ על הולנד עבר בהצלחה אך בשני המשחקים האחרים, משחקי חצי הגמר והגמר של איטליה, ספג בהם ביקורות קשות על טעויות שיפוט לטובתם של המארחים. בחצי הגמר בו איטליה התמודדה מול אוסטריה ניצחו האיטלקים בזכות שער של אנריקה גואיטה, אך באותו המהלך של השער קדמה עבירה של ג'וזפה מאצה על השוער האוסטרי פטר פלאצר ולא הייתה תגובה מצידו של אקלינד. למרות ההופעה הזאת, או בגללה, הורשה אקלינד לשפוט את משחק הגמר בו איטליה ניצחה 1–2 בהארכה את צ'כוסלובקיה. גם במשחק זה נאמר כי הוא קיבל החלטות מפוקפקות כשלא נתן לצ'כוסלובקים כדור עונשין לאחר שארלדו מונצליו הכשיל את אנטונין פוץ' בתוך רחבת האיטלקים. אחרי סיום הטורניר היו טענות כי אקלינד שוחד על ידי המארחים ושבחצי הגמר היה לאורח של הרודן הפשיסטי בניטו מוסוליני.
ביוגרפיה > אחרי הטורניר

לאחר סיום מונדיאל 1934 אקלינד גם שפט במונדיאל 1938 שנערך בצרפת. במשחקי שמינית הגמר, ברזיל נגד פולין ובמשחק החוזר של שווייץ וגרמניה  הנאצית, היה לשופט ובמשחק רבע הגמר של איטליה וצרפת היה לעוזרו של לואי בארט כששימש הפעם כקוון. גם במונדיאל 1950 שפט משחק אחד. אקלינד נפטר בסטוקהולם בירת שוודיה, שם גם נולד, בגיל 75.
איוואן פצאיקין

איוואן פצאיקין על בול רומני משנת 2004
איוואן פצאיקין (ברומנית: Ivan Patzaichin;‏ 26 בנובמבר 1949 – 5 בספטמבר 2021) היה קאנואיסט רומני. היה אלוף אולימפי בעל 7 מדליות מהן 4 זהב (מקסיקו 1968, מינכן 1972, מוסקבה 1980 ולוס אנג'ילס 1984) ואלוף עולם בעל 22 מדליות מהן 9 זהב (קופנהגן 1970, טמפרה 1973, סופיה 1977, בלגרד 1978, דיסבורג 1979, נוטינגהאם 1981, בלגרד 1982 וטמפרה 1983).
ביוגרפיה

פצאיקין נולד בכפר קטן מילה 23 במחוז טולצ'ה בחבל דוברוג'ה שברומניה, בן למשפחה ליפובנית. אביו ויקול פצאיקין היה דייג ואמו תופרת. בהשראת סבו מילדותו עסק בחתירה קאנו. ואחרי שב-1966 צפה בטלוויזיה בתוכנית ספורט בשני שייטי קאנו מכפרו, ויקול קלביצ'וב וסרגיי קובליוב, שניצחו באליפות העולם לצמדים, החליט גם הוא לפנות לקריירה של חותר. בגיל 18 ב-1967 עבר לגור בבוקרשט, בירת רומניה, והצטרף למועדון השייט של מועדון הספורט "דינמו בוקרשט". כעבור שנה, ב-1968 נכלל בנחברת הלאומית בתחום וזכה יחד עם קובליוב במדליית זהב באולימפיאדת מקסיקו. עם פרישתו מעולם התחרויות הפך למאמן הנבחרת הלאומית הרומנית בשייט וכונה "האדמירל". תלמידיו, וביניהם האלוף האולימפי בשייט באולימפיאדת סידני (2000), פלורין פופסקו, זכו ביחד ביותר מאלף מקצי שיט שונים.
נפטר ב-5 בספטמבר 2021.
איוואן ארגונוב

| --- | --- |

 לידה:  1729 האימפריה הרוסית 
 פטירה:  1802 (בגיל 73 בערך) מוסקבה, האימפריה הרוסית 
 הושפע על ידי:  Georg Cristoph Grooth 
 יצירות ידועות:  Portrait of an Unknown Woman in Russian Costume 
 צאצאים:  יעקב ארגונוב, ניקולאי ארגונוב 
 
איוואן ארגונוב (ברוסית: Иван Аргунов‏; 1729–1802) היה צייר רוסי, ממייסדי האסכולה הרוסית בציור פורטרטים.
ביוגרפיה

הוא היה צמית השייך לרוזן שרמטב וגדל במשפחתו של דודו, סמיון ארגונוב, שהיה משרת במשפחת צ'רקסקי ואחר כך עבד אצל הרוזן שרמטב. במשך שנים רבות ניהל סמיון את ביתו של שרמטב בסנקט פטרסבורג, הבית שבו גדל איוואן.
בשנים 1746–1749 למד איוואן ארגונוב ציור אצל אמן גרמני בשם גאורג גרוט שבאותו זמן היה בעבודה אצל הקיסרית אליזבת מרוסיה. איוואן קיבל גם שיעורים מבני דודיו שהיו ציירים שעבדו בסנט פטרסבורג על קישוט בתי המגורים הקיסריים.
העבודות הראשונות של ארגונוב היו בכנסיית הארמון בצארסקויה סלו (1753) ושל מנזר "ירושלים" החדש (1749). באותה תקופה הוא גם יצר את הציור ההיסטורי הידוע היחיד שלו קלאופטרה גוססת. דיוקנאותיו המוקדמים ביותר היו של הנסיך איבן לובנוב-רוסטובסקי (1752) והנסיכה יקטרינה אלכסנדרובנה לובנובה-רוסטובסקיה (1754). ניתן לראות בעבודותו את המסורות הישנות של אמנות המסורתית מעורבת בהשפעת הבארוק החדש.
בשנות ה-60 של המאה ה-17 ארגונוב היה בשיאו. הוא יצר הרבה דיוקנאות ואייקונים. בין נתיניו היו בני מלוכה רוסיים ומשפחת הרוזן שרמטב וקרוביהם. הוא היה אחד היוצרים של ז'אנר הדיוקנאות שלאחר המוות.
בשנת 1770 הפך ארגונוב למשרת הראשי של ביתם ואחוזותיהם משפחת שרמטב. הוא צייר הרבה פחות אבל בתקופה ההיא (1784) הוא יצר את יצירת המופת שלו דיוקן אישה לא ידועה בלבוש איכר. זהותה של הדוגמנית בציור נותרה לא ברורה.
בין המחצית השנייה של 1780 ועד מותו ב-1802 ארגונוב לא צייר אלא בילה את כל זמנו בניהול אחוזות ועסקים שונים של בני שרמטב.
ארגונוב היה מורה חשוב לאמנות. הוא לימד שיעורי ציור החל משנת 1753 - לפני פתיחת האקדמיה הקיסרית לאמנויות ב-1757. בין תלמידיו היו אנטון לוסנקו, פיודור רוקוטוב, קיריל גולובצ'בסקי ואיבן סבלוקוב - כולם בעתיד היו מורים באקדמיה.
גם בניו של ארגונוב היו תלמידיו. שניים מהם: (ניקולי ארגונוב ויעקוב ארגונוב) הפכו לציירים, ואילו השלישי (פאבל ארגונוב) הפך לאדריכל.
הערות שוליים

↑  Yamshchikov, S.V. (1976). Русский портрет XVIII—XIX веков в музеях РСФСР (Russkii portret XVIII—XIX vekov v muzeiah RSFSR) [Russian portrait of the 18th–19th centuries in the RSFSR museums] (in Russian). Moscow: Izobrazitel'noe iskusstvo (Изобразительное искусство). pp. 1–248.
↑  Richard Stites, 'Serfdom, Society, and the Arts in Imperial Russia', p. 333
| --- | --- |
בקרת זהויות :  PLWABN: 9810687686205606  GND: 131505173  ISNI: 0000 0000 6685 574X  RKD: 2392  ULAN: 500032097  VIAF: 8521366   WorldCat (עם VIAF): 8521366
אופטיקה הלפרין

| --- | --- |

 נתונים כלליים
 סוג:  אופטיקה
 מוטו:  רשת האופטיקה הזולה והמקצועית
 מייסדים:  רפאל הלפרין
 תקופת הפעילות:  1988, ישראל ישראל – הווה
 משרד ראשי:  אהרונוביץ 10, בני ברק
 ענפי תעשייה:  אביזרי עיניים 
 מוצרים עיקריים:  משקפי ראייה ומשקפי שמש
 מנכ"ל:  חיה הלפרין
 עובדים:  600
  
 https://optica-halperin.com
 
אופטיקה הלפרין היא רשת האופטיקה הגדולה בישראל והרשת הקמעונאית הגדולה בישראל הפועלת ללא זכיינים. הרשת מונה מעל ל-140 סניפים ומעסיקה כ-600 עובדים.